29.6.2023
FI
Euroopan unionin virallinen lehti
C 228/107
— välittää päästöarvot säännöllisin väliajoin palvelimille markkinavalvonnan, käytönaikaisen vaatimustenmukaisuuden tarkastusten ja määräaikaiskatsastusten helpottamiseksi.
Tällainen järjestelmä voi epäilemättä helpottaa valvontaprosessia, mutta sen kehittämiseksi on pikaisesti laadittava tekniset määräykset, joiden pohjalta voidaan määrittää tarvittavat materiaalit (anturit, ohjelmistot jne.).
Pelkästään tämä muutos, jolla voi olla suuri vaikutus käyttäjiin, edellyttää kolmen vuoden määräaikaa teknisten määräysten julkaisemisesta järjestelmän käyttöönottoon.
5.4 Komission kevyille ajoneuvoille ehdottamat raja-arvot eivät ehkä vaikuta kovin kunnianhimoisilta, koska niissä on periaatteessa kyse yhdenmukaistamisesta bensiini- ja dieselmoottoreihin Euro 6 -sääntöjen nojalla sovellettavan alhaisimman arvon kanssa.
On kuitenkin tärkeää huomata, että — olosuhteet, jotka takaavat tällä hetkellä ajonaikaisten testien edustavuuden ajoneuvon tavanomaisessa käytössä, on asetusehdotuksen liitteiden mukaan tarkoitus määritellä uudelleen ja tämä pakottaa autonvalmistajat sopeuttamaan jälkikäsittelyjärjestelmiään — raja-arvojen yhdenmukaistaminen parhaan vaihtoehdon kanssa merkitsee lisärajoitteita sekä bensiinimoottoreille (bensiinikäyttöisten henkilöautojen hiilimonoksidipäästörajaa alennetaan 50 %) että dieselmoottoreille (dieselkäyttöisten raskaiden hyötyajoneuvojen NOx-rajaa alennetaan 40 %) — toisin kuin Euro 6 -säännöissä, Euro 7 -säännöissä ei sallita pienintäkään poikkeamaa ja niiden perustana on ajonaikainen testi.
5.5 Koska renkaista irtoava mikromuovi on yksi valtamerten pilaantumisen pääasiallisista lähteistä eikä sille ole vielä asetettu minkäänlaisia rajoja, koska YK:n tasolla tällaista menettelyä ei ole käynnistetty, on kiireellisesti kehitettävä menettely sitä varten mahdollisimman pian.
5.6 Komissio pohtii, onko autoille tarpeen asettaa ammoniakkipäästönormit.
Koska liikenteen osuus Euroopan ammoniakkipäästöistä on alle 1 prosentti, tämän toimenpiteen kustannukset eivät vaikuta suhteellisilta saavutettaviin etuihin nähden.
Komissio pohtii myös, onko aiheellista velvoittaa asentamaan ajoneuvoihin järjestelmä polttoaineen tankkauksen aikana tulevien haihtumispäästöjen rajaamiseksi, vaikka Euroopassa on jo otettu käyttöön polttoaineen syöttöpumppuihin asennettavat imujärjestelmät.
5.7 Komission raskaille ajoneuvoille ehdottamat raja-arvot eroavat selvästi Euro 6 -asetuksen arvoista, sillä vähennystavoitteet ovat NOx-päästöjen ja hiukkasmäärien osalta –80 % ja hiilimonoksidin osalta jopa –95 %.
Lisäksi komissio ehdottaa metaanin (CH4) ja typpioksiduulin (N2O) raja-arvojen sääntelemistä yksittäin ja erityisen alhaisen rajan asettamista typpioksiduulille näiden kaasujen kasvihuonevaikutuksen takia.
On selvää, että nämä muutokset edellyttävät mittavia investointeja, jotka on otettava huomioon keskusteltaessa myöhemmin raskaiden ajoneuvojen hiilidioksidipääs­ töistä (1).
Bryssel 27. huhtikuuta 2023.
Euroopan talous- ja sosiaalikomitean puheenjohtaja Oliver RÖPKE
(1)
COM(2023) 88 final.